بَچن ہُینٛد دۄہ

بَچن ہُینٛد دۄہ یا شُرؠن ہُینٛد دۄہ چھُ بَچن ہِنٛدیٚن حقوٗقن ہُنٛد پرٛؠتھ ؤریُک جَشٕن۔ یہِ چھُ پرٛٮ۪تھ ؤرؠ یہِ 20 نَوَمبَر مناونہٕ یِوان تہٕ ہِندوستانس مَنٛز 14 نَوَمبر مناونہٕ یِوان۔

پس مَنظر
14 دَسَمبَر 1954 ہَس مَنٛز کٔر اقوام متحدہٕچ جنرل اسمبلی سُفٲرش زِ مُلکن پَزِ بَچن ہُنٛد عالمی دۄہ مناوُن۔ 20 نَوَمبَر چھُ سُہ دۄہ مناوان ییٚمہِ دۄہ اسمبلی بچن ہٕنٛدِ حقوٗقُک اعلامی منظوٗر کوٚر۔ 20 نَوَمبَر 1959 ہَس مَنٛز اپنٲو تِمو بچن ہٕنٛدِس حقوٗقس پؠٹھ رضامندی۔

یوٗنِسیٚفَس مُطٲبِق چھِ دُنیاہَس مَنٛز لچھِ بٔدؠ شُرؠ پرٛٮ۪تھ ؤرؠ یہِ تشددُک شِکار۔ تشددَس علاوٕ چھِ یِم شُرؠ بدسلوکی، نظرانداز تہٕ استحصالُک شکار گژھان۔ یہِ چھُ گَرَس مَنٛز، کامہِ مَنٛز، سکوٗلَس مَنٛز تہٕ کمیونٹی مَنٛز۔ یہٕ چھُ جَنٛگن تہٕ قدرتی آفتن دوران تہٕ گژھان۔ واریٛاہَن مُلکَن مَنٛز چھِ جِسمٲنی سزا تہٕ جِنسی اِستحصال ہٮ۪تھ بدسلوٗکی ہٕنٛدؠ واریٛاہ قٕسٕم قونوٗنی طور صحیٖح مانہٕ یِوان ۔ یہِ چھُ واریٛاہَن جایَن سمٲجی طور قٲبلہِ قبوٗل تہِ۔

مُشأہدٕ
پوٗرٕ دُنیاہَس مَنٛز چھِ واریاہ شُرؠ خراب حالاتَن مَنٛز روزان۔ تِمن چُھنہٕ تٔعلیٖم یا صحتٕچ دیکھ بھال تام رسٲیی حٲصِل۔ باقی بچہٕ چھِ تَشدُد تہٕ بچن ہنٛز مزوٗرؠ ہِنٛد شِکار آسان۔ بَچن ہُنٛد عالمی دۄہ چھُ پرٛٮ۪تھ جایہِ شُرٮ۪ن ہِنٛزِ خۄشحٲلی فروغ دِنہٕ خٲطرٕ مَناونہٕ یِوان۔

شُرؠن ہِنٛدؠ حقوٗق

بچن ہنٛد حقوٗقُک اعلامیہٕ تہٕ بَچن ہنٛد حقوٗقن پؠٹھ رضامندی چھُ بچن ہنٛد حقوق بیان کران۔ بَچن ہٕنٛدیٚن حقوٗقن مَنٛز چھُ زِندٕ روزنُک تہٕ تَرقی کرنُک، تعٲلیٖم یافتہٕ آسُن، تَشدُد تہٕ بدسلوٗکی نِش آزاد روزنُک، حصہٕ نِنُک تہٕ بوزنُک حق شٲمل۔

 حَوالہٕ